74. ΑΠΟΦΑΣΙΣ ΑΝΩΤΑΤΟΥ ΣΥΜΒΟΥΛΙΟΥ ΔΗΜΟΣΙΩΝ ΥΠΗΡΕΣΙΩΝ Αριθ.1239/1972 της 28 Νοεμ./8 Δεκ.  1972  (ΦΕΚ Β΄ 1071) Περί τρόπου διαδικασίας διεξαγωγής δοκιμασίας εις την γραφομηχανήν των κατά τας διατάξεις του άρθρ. 21 παρ. 3 του Ν.Δ. 751/1970 υποχρέων. Λαβόν υπ’ όψιν τας διατάξεις των άρθρ. 19 παρ. 2 και 21 παρ. 3 Ν.Δ.751/1971 «περί  τροποποιήσεως, συμπληρώσεως και επεκτάσεως διατάξεών τινων του Υπαλληλικού Κώδικος», αποφασίζει: Καθορίζει τα του τρόπου διεξαγωγής της δοκιμασίας εις την γραφιμηχανήν των κατά τας διατάξεις του άρθρ. 21 παρ. 3 του Ν.Δ. 751/1970 υποχρέων ως ακολούθως: α)Η εξεταστική επιτροπή καταρτίζει πρόγραμμα διεξαγωγής της δοκιμασίας ορίζουσα και το κατάστημα διενεργείας ταύτης. Το πρόγραμμα τούτο κοινοποιείται υπό του Προέδρου της εξεταστικής επιτροπής προς τας αρμοδίας υπηρεσίας εις ας υπηρετούν οι προς δοκιμασίαν υπόχρεοι υπάλληλοι, οίτινες ειδοποιούνται επί αποδείξει μερίμνη των υπηρεσιών τούτων. β)Το προς αντιγραφήν δια της γραφομηχανής κείμενον αποτελούμενον εκ δέκα συνεχών στίχων της Εφημερίδος της Κυβερνήσεως παραδίδεται προς δακτυλογράφησιν εις τους μετέχοντας της δοκιμασίας πολυγραφημένον ή δακτυλογραφη-μένον. Σελ.316,68(ε) Τεύχος 1344 Σελ. 60 γ)Ευθύς ως έκαστος των μετεχόντων της δοκιμασίας περατώση την δακτυλογράφησιν, ο Πρόεδρος της Εξεταστικής επιτροπής σημειοί επί του γραπτού του παρουσία και του εξεταζομένου τον απαιτηθέντα δια ταύτην χρόνον θέτων άμα παραπλεύρως την μονογραφήν του. δ)Επιτυχών θεωρείται ο περατώσας την δακτυλογράφησιν ορθώς και κατά τρόπον εμφανίσιμον εντός πέντε πρώτων λεπτών κατ’ ανώτατον όριον. ς)Μετά το πέρας της δοκιμασίας η εξεταστική επιτροπή συντάσσει το οικείον πρακτικόν και καταρτίζει πίνακας των επιτυχόντων και αποτυχόντων εις ταύτην. ζ)Αντίγραφα  του Πρακτικού και των πινάκων αποστέλλονται υπό του Προέδρου της εξεταστικής επιτροπής προς την αρμοδίαν κατά περίπτωσιν υπηρεσίαν Διοικητικού και προς το Α.Σ.Δ.Υ. 